สหพันธ์เกษตรกรภาคเหนือ ยันชัด ไม่ร่วม-ไม่รับ ร่าง รธน. ที่ไร้สิทธิชุมชน
สกน. ออกแถลงการณ์ เรียกร้องร่าง รธน. ต้องบัญญัติเรื่องสิทธิชุมชน อย่าเขียนเอื้อผลประโยชน์กลุ่มนายทุน ยันไม่รับ ไม่ร่าง หากขาดการมีส่วนร่วมของประชาชน4 ก.พ. 2559 เมื่อเวลา 12.00 น. ณ บ้านสวนลุงจรัส ใหม่ยศ อำเภอเกาะคา จังหวัดลำปาง สหพันธ์เกษตรกรภาคเหนือ (สกน.) ได้ออกแถลงการณ์ต่อกรณีร่างรัฐธรรมนูญฉบับ นายมีชัย ฤชุพันธุ์ ซึ่งรัฐบาลพลเอก ประยุทธ์ จันทร์โอชา กำลังผลักดันให้มีการลงประชามติในเดือน เม.ย. นี้ โดยมีใจความดังนี้ด้วยสหพันธ์เกษตรกรภาคเหนือ(สกน.) เป็นเครือข่ายภาคประชาชนที่รวมตัวกันเพื่อขับเคลื่อนการแก้ปัญหาของสมาชิก และประชาชนผู้เดือดร้อนโดยเฉพาะเรื่องส่งเสริมและสนับสนุนสิทธิชุมชนในการ จัดการที่ดินและทรัพยากรฯ ที่ผ่านมาสหพันธ์เกษตรกรภาคเหนือได้ดำเนินการแก้ไขปัญหาของสมาชิกและติดตาม การแก้ไขปัญหาของรัฐบาลโดยเฉพาะการเรียกร้องสิทธิชุมชนและการกระจายการถือ ครองที่ดินอย่างเป็นธรรมมาอย่างต่อเนื่อง แต่ปรากฏว่าในขณะนี้รัฐบาลได้ดำเนินการร่างรัฐธรรมนูญซึ่งหลักการและเนื้อหา ของสิทธิชุมชนและการกระจายการถือครองที่ดินไม่ได้ถูกบัญญัติไว้ ตรงกันข้ามร่างรัฐธรรมนูญฉบับดังกล่าวยังผูกขาดอำนาจให้อยู่ที่รัฐ เอื้อให้กับทุน และขาดการมีส่วนร่วมในการตัดสินใจจากภาคประชาชนโดยเฉาะชุมชนในท้องถิ่นจาก การดำเนินโครงการต่างๆ ดังร่างรัฐธรรมนูญฉบับนายมีชัย ฤชุพันธุ์ ตามหมวดที่ 5 มาตรา 53 รัฐต้องอนุรักษ์ คุ้มครอง บำรุงรักษา ฟื้นฟู และใช้หรือจัดให้มีการใช้ประโยชน์จากทรัพยากรธรรมชาติ สิ่งแวดล้อม และความหลากหลายทางชีวภาพให้เกิดประโยชน์อย่างยั่งยืน โดยต้องให้ประชาชนและชุมชนในท้องถิ่นในการดำเนินการดังกล่าวและได้รับ ประโยชน์จากการดำเนินการดังกล่าวด้วยตามที่กฎหมายบัญญัติ โดยตกต่างจากรัฐธรรมนูญ พ.ศ. 2550 มาตรา 67 จะใช้คำว่า จะดำเนินการมิให้เว้นแต่ จะมีการรับฟังความคิดเห็นของผู้มีส่วนได้ส่วนเสียก่อนดำเนินการ ซึ่งร่างรัฐธรรมนูญฉบับล่าสุดได้ให้อำนาจสูงสุดแก่รัฐในการบริหารจัดการและ ได้ตัดขาดการมีส่วนร่วม สิทธิและเสรีภาพในการแสดงความคิดเห็นและการร่วมตัดสินใจของภาคประชาชนในการ ดำเนินงานตามนโยบายของภาครัฐอย่างชัดเจนสหพันธ์เกษตรกรภาคเหนือขอเรียกร้องว่า สิทธิชุมชน ต้องบัญญัติไว้ในรัฐธรรมนูญ และเห็นว่าร่างรัฐธรรมนูญฉบับมีชัย ฤชุพันธุ์ ให้แต่อำนาจรัฐ เอื้อต่อทุน ไม่มีสิทธิชุมชน ขาดการมีส่วนร่วมของประชาชน ดังนั้นสหพันธ์เกษตรกรภาคเหนือจึงไม่ร่วม ไม่รับ ร่างรัฐธรรมนูญฉบับมีชัย
สกน. ออกแถลงการณ์ เรียกร้องร่าง รธน. ต้องบัญญัติเรื่องสิทธิชุมชน อย่าเขียนเอื้อผลประโยชน์กลุ่มนายทุน ยันไม่รับ ไม่ร่าง หากขาดการมีส่วนร่วมของประชาชน 4 ก.พ. 2559 เมื่อเวลา 12.00 น. ณ บ้านสวนลุงจรัส
ร่างรัฐธรรมนูญ,สหพันธ์เกษตรกรภาคเหนือ,สิทธิชุมชน